Likumprojekts

**Grozījumi likumā "Par maternitātes un slimības apdrošināšanu"**

Izdarīt likumā "Par maternitātes un slimības apdrošināšanu" (Latvijas Republikas Saeimas un Ministru Kabineta Ziņotājs, 1996, 1., 4. nr.; 1998, 15. nr.; 2001, 1. nr.; 2002, 22. nr.; 2003, 2., 23. nr.; 2004, 5. nr.; 2005, 2. nr.; 2007, 24. nr.; 2009, 2., 15. nr.; Latvijas Vēstnesis, 2009, 200. nr.; 2010, 201. nr.; 2011, 99., 202. nr.; 2012, 192. nr.; 2013, 191., 228. nr.; 2014, 225. nr.; 2015, 56., 248. nr.; 2016, 241., 255. nr.; 2017, 231. nr.; 2019, 123., 255A. nr.; 2020, 57B., 67B., 93B. nr.) šādus grozījumus:

Pārejas noteikumos:

izteikt 41. punkta pirmo teikumu šādā redakcijā:

"Personai, kurai tiek izsniegta darbnespējas lapa sakarā ar saslimšanu ar Covid-19 vai atrašanos karantīnā no 2020. gada 16. novembra līdz 2021. gada 30. jūnijam, slimības pabalstu piešķir un izmaksā no darbnespējas pirmās dienas.";

aizstāt 45. punktā vārdus un skaitļus "Līdz 2020. gada 31. decembrim" ar vārdiem un skaitļiem "Līdz 2021. gada 30. jūnijam";

papildināt pārejas noteikumus ar 46. un 47. punktu šādā redakcijā:

"46. Personai, kurai no 2020. gada 16. novembra līdz 2021. gada 30. jūnijam atbilstoši Ministru kabineta 2001. gada 3. aprīļa noteikumiem Nr. 152 "Darbnespējas lapu izsniegšanas un anulēšanas kārtība" izsniegta darbnespējas lapa elpošanas sistēmas slimības dēļ, par laiku no darbnespējas pirmās līdz darbnespējas trešajai dienai izsniedz darbnespējas B lapu un par šo periodu piešķir slimības pabalstu 80 procentu apmērā no pabalsta saņēmēja vidējās apdrošināšanas algas. Ja persona ir nosūtīta veikt analīzes par saslimšanu ar Covid-19 un analīzes:

1) ir negatīvas, bet darbnespēja turpinās, tad izsniegto darbnespējas B lapu noslēdz trešajā darbnespējas dienā un atver darbnespējas A lapu. Slimības naudu un slimības pabalstu izmaksā vispārējā kārtībā;

2) ir pozitīvas, slimības pabalstu piešķir atbilstoši šo pārejas noteikumu 41. punktam.

47. Personai, kurai elpošanas sistēmas slimības dēļ izsniegta Ministru kabineta 2001. gada 3. aprīļa noteikumos Nr. 152 "[Darbnespējas lapu izsniegšanas un anulēšanas kārtība](https://likumi.lv/ta/id/6675-darbnespejas-lapu-izsniegsanas-kartiba)" minētā darbnespējas A lapa, kā arī tiesības uz darba devēja izmaksājamo slimības naudu radušās līdz 2020. gada 15. novembrim un darbnespēja nepārtraukti turpinās pēc 2020. gada 16. novembra, slimības naudu par pārejošu darbnespēju līdz desmitajai darbnespējas dienai izmaksā darba devējs."

Likums stājas spēkā 2020. gada 16. novembrī.

Labklājības ministre

R. Petraviča